**ΒΙΒΛΙΟ 3. ΚΕΦ. 75.4.** **Άφιξη του Νικόστρατου στην Κέρκυρα - Προσπάθειες για συμφιλίωση**

**Επισημάνσεις Συντακτικού**

**μαύρο: ρήμα κύριας πρότασης // μαύρο πλάγια: μετοχή // μαύρο πλάγια υπογραμμισμένο: απαρέμφατο // πρόταση σε παρενθέσεις: δευτερεύουσα πρόταση**

|  |  |  |
| --- | --- | --- |
| **ΚΕΙΜΕΝΟ** | **ΜΕΤΑΦΡΑΣΗ** | **ΣΥΝΤΑΞΗ** |
| **75.4.** ΟΝικόστρατος δὲ αὐτοὺς **ἀνίστη** τε καὶ **παρεμυθεῖτο**. **(**Ὡς δ᾽ **οὐκ** **ἔπειθεν)**, ὁ δῆμος ὁπλισθεὶς ἐπὶ τῇ προφάσει ταύτῃ, ὡς οὐδὲν αὐτῶν ὑγιὲς διανοουμένων τῇ τοῦ μὴ ***ξυμπλεῖν*** ἀπιστίᾳ, τά τε ὅπλα αὐτῶν ἐκ τῶν οἰκιῶν **ἔλαβε** καὶ αὐτῶν τινὰς **(**οἷς **ἐπέτυχον)**, **(**εἰ μὴ Νικόστρατος **ἐκώλυσε)**, **διέφθειραν ἄν.** | **75.4.** Και ο Νικόστρατος προσπαθούσε να τους σηκώσει και να τους καθησυχάσει. Επειδή όμως δεν τους έπειθε, οι δημοκρατικοί, αφού οπλίστηκαν με την πρόφαση αυτή, επειδή τάχα αυτοί δεν είχαν καθόλου καλούς σκοπούς στο μυαλό τους με τη δυσπιστία τους να μη θέλουν να αποπλεύσουν μαζί (με τον Νικόστρατο), πήραν από τα σπίτια (των εχθρών) και τα όπλα τους και θα σκότωναν μερικούς απ’ αυτούς που κατά τύχη συνάντησαν, αν δεν τους εμπόδιζε ο Νικόστρατος. | **Κ.Π. = Νικόστρατος δὲ αὐτοὺς ἀνίστη τε****ἀνίστη** = ρήμα, Νικόστρατος = υπκ. ρήματος, αὐτοὺς = αντ. ρήματος**Κ.Π. = καὶ παρεμυθεῖτο.****παρεμυθεῖτο** = ρήμα, Νικόστρατος = ενν. υπκ. ρήματοςαὐτοὺς = ενν. αντικ. ρήματος**Δ.Π. Αιτιολογική Επιρρηματική = Ὡς δ᾽ οὐκ ἔπειθεν,****Επιρρηματικός προσδιορισμός αιτίας. Εισάγεται με το Ὡς γιατί δηλώνει υποκειμενική αιτία. Εκφέρεται με οριστική, γιατί δηλώνει πραγματικό αίτιο. Χρησιμεύει ως αιτιολογικός προσδιορισμός της αιτίας στο ρήμα της κύριας πρότασης ἔλαβε (ο δήμος τα όπλα).****ἔπειθεν** = ρήμα, Νικόστρατος = ενν. υπκ. ρήματος, αὐτοὺς = ενν. αντικ. ρήματος**Κ.Π. = ὁ δῆμος ὁπλισθεὶς ἐπὶ τῇ προφάσει ταύτῃ, ὡς οὐδὲν αὐτῶν ὑγιὲς διανοουμένων τῇ τοῦ μὴ ξυμπλεῖν ἀπιστίᾳ, τά τε ὅπλα αὐτῶν ἐκ τῶν οἰκιῶν ἔλαβε****ἔλαβε** = ρήμα, ὁ δῆμος = υπκ. ρήματος, τά τε ὅπλα = αντ. ρήματοςαὐτῶν = γενική κτητική στο ὅπλα, ἐκ τῶν οἰκιῶν = εμπρθ. πρσδ. προέλευσης***ὁπλισθεὶς*** = χρονική μτχ., συνημμένη στο υπκ. ρήματος, ὁ δῆμος = υπκ. μτχ.ἐπὶ τῇ προφάσει = εμπρθ. πρσδ. αιτίας, ταύτῃ = επιθ. πρσδ. στο προφάσει***ὡς διανοουμένων*** = αιτιολογική μτχ., γενική απόλυτη, υποκ. αιτιολογίαςαὐτῶν = υπκ. μτχ. διανοουμένωνοὐδὲν = σύστοιχο αντ. μτχ. διανοουμένωνὑγιὲς = επιθ. πρσδ. στο οὐδὲν, τῇ ἀπιστίᾳ = δοτική της αιτίας***τοῦ μὴ ξυμπλεῖν*** = έναρθρο απρμφ., γεν. αντικειμενική στο ἀπιστίᾳ**Κ.Π. = καὶ αὐτῶν τινὰς** **διέφθειραν ἄν.****διέφθειραν ἄν** = ρήμαὁ δῆμος = ενν. υπκ. ρήματος (σχήμα κατά το νοούμενο λόγω της χρήσης περιληπτικού ουσιαστικού), τινὰς = αντ. ρήματοςαὐτῶν = γενική διαιρετική από το τινάς**Δ.Π. Αναφορική = οἷς ἐπέτυχον,****ἐπέτυχον** = ρήμα, ὁ δῆμος = ενν. υπκ. ρήματος, οἷς = αντ. ρήματος**Δ.Π. Υποθετική = εἰ μὴ Νικόστρατος ἐκώλυσε,****Υποθετικός λόγος αντίθετος του πραγματικού, = θα τους σκότωναν αν δεν τους εμπόδιζε, αλλά δεν τους σκότωσαν****Υπόθεση: εἰ + οριστική ιστορικού χρόνου (μὴ ἐκώλυσε) // Απόδοση: δυνητική οριστική (διέφθειραν ἄν)****ἐκώλυσε** = ρήμα, Νικόστρατος = υποκ. |

**ΠΡΑΓΜΑΤΟΛΟΓΙΚΑ ΣΧΟΛΙΑ**

1. **«Νικόστρατος δὲ αὐτοὺς ἀνίστη»:** Ορισμένοι μελετητές θεωρούν ότι το ρήμα *ἀνίστη* έχει αποπειρατική σημασία. Άλλοι παρατήρησαν ότι εδώ δεν πρόκειται για απλή απόπειρα αλλά για αληθινή εκτέλεση. Ωστόσο μια τέτοια ερμηνεία αντίκειται *στοὡς δ` οὐκ* *ἔπειθεν*. Φαίνεται ότι ο Νικόστρατος δεν μπόρεσε να πείσει τους ικέτες να μπουν στα πλοία, όπως μαρτυρεί και η φράση *τῇ τοῦ μὴ ξυμπλεῖν ἀπιστίᾳ*. Το δε *παρεμυθεῖτο* δηλώνει τις προσπάθειες του Νικόστρατου να απαλλάξει τους ολιγαρχικούς από το φόβο, γεγονός που δείχνει τον ήπιο και μετριοπαθή χαρακτήρα του.
2. **«ὁ δῆμος ὁπλισθεὶς ἐπὶ τῇ προφάσει ταύτῃ, ὡς οὐδὲν αὐτῶν ὑγιὲς διανοουμένων τῇ τοῦ μὴ ξυμπλεῖν ἀπιστίᾳ,»:** Η άρνηση των ολιγαρχικών που είχαν καταφύγει ως ικέτες στο ιερό των Διοσκούρων να επιβιβαστούν στα πλοία μαζί με το Νικόστρατο και με δεδομένο το κλίμα φόβου και αμοιβαίας καχυποψίας που επικρατούσε, οδηγεί τους δημοκρατικούς στο συμπέρασμα ότι οι αντίπαλοι τους σκέπτονται ένοπλη αντεπίθεση. Ο Θουκυδίδης ωστόσο τονίζει ότι οι δημοκρατικοί βρήκαν ως πρόφαση τη στάση των ικετών - ολιγαρχικών και, αφού οπλίστηκαν, πήγαν στα σπίτια των αντιπάλων τους, τους αφαίρεσαν τα όπλα και θα σκότωναν όσους βρήκαν μπροστά τους, αν δεν τους εμπόδιζε ο Νικόστρατος.
3. **«εἰ μὴ Νικόστρατος ἐκώλυσε»:** Συνολικά η πολιτική του Νικόστρατου υπήρξε διαλλακτική και η παρέμβασή του σωτήρια για έναν αριθμό ολιγαρχικών. Η στάση του καθορίζεται με γνώμονα το συμφέρον της πατρίδας του, αλλά εξηγείται επίσης από το γεγονός ότι ο ίδιος δεν είχε άμεση ανάμειξη στα φοβερά πολιτικά πάθη των Κερκυραίων.

**ΑΣΚΗΣΕΙΣ ΠΡΑΓΜΑΤΟΛΟΓΙΚΕΣ**

1. **Ποια είναι η πρόταση των δημοκρατικών Κερκυραίων προς το Νικόστρατο και ποιοι είναι οι στόχοι της πρότασης αυτής;**

**Πρόταση:** ζητούν να τους αφήσει πέντε από τα πλοία του λαμβάνοντας ως αντάλλαγμα ισάριθμα πλοία επανδρωμένα με Κερκυραίους.

**Στόχοι πρότασης:** μόνιμοι παρουσία αθηναϊκών πλοίων – διασφάλιση εξουσίας, επάνδρωση με ολιγαρχικούς, εκτοπισμός πολιτικών αντιπάλων, εκδίκηση, εξόντωση αντιπάλων

**Αποτελέσματα:**

Αδιαλλαξία, πολιτικά μίση, Αλληλοσπαραγμός, Υποτέλεια Κέρκυρας στην Αθήνα

**ΑΣΚΗΣΕΙΣ ΓΡΑΜΜΑΤΙΚΗΣ - ΣΥΝΤΑΚΤΙΚΟΥ**

1. **Να καταγραφούν οι ρηματικοί τύποι της παραγράφου που εκφράζουν τις ενέργειες του Νικόστρατου.**

 **Να μεταφερθούν τα ρήματα στον ενεστώτα.**

ἀνίστη = ἀνίστησί / παρεμυθεῖτο = παρεμυθεῖται / ἔπειθεν = πείθει / ἐκώλυσε = κωλύει

1. Να αναγνωρίσετε πλήρως την παρακάτω δευτερεύουσα πρόταση και να δικαιολογήσετε την εισαγωγή και εκφορά της: ***Ὡς δ᾽ οὐκ ἔπειθεν.***

***Βλέπε παραπάνω στη σύνταξη του κειμένου!***